
O T S U S

Narva
Narva Linnavolikogu 28.04.2011 otsuse nr 62 „Projekti „Narva Noortekeskuse avatud noortekeskuse „EXIT“ ruumide renoveerimine ja seadmetega varustamine“ omafinantseerimise kinnitamine ja teostaja määramine“ muutmine ning sildfinantseerimise lubamine
1. Asjaolud ja menetluse käik
Narva Linnavolikogu 28.04.2011 otsusega nr 62 kinnitati „Projekti „Narva Noortekeskuse avatud noortekeskuse „EXIT“ ruumide renoveerimine ja seadmetega varustamine“ omafinantseerimise kinnitamine ja teostaja määramine“ omafinantseering aastateks 2011-2014 summas 36 558 eurot. Projekt realiseeritakse SA Innove kaudu. Projekti eelarve oli 365 575 eurot, millest toetus moodustas 329 017 eurot. Projekt „Narva Noortekeskuse avatud noortekeskuse „EXIT“ ruumide renoveerimine ja seadmetega varustamine“ näeb ette hoone fassaadi kapitaalremonti, ruumide avatud noortekeskuse renoveerimist, 3. korrusel ruumide ehitamist, köögi remonti, ning vajaliku sisustuse ja inventari soetamist. Seoses Narva Linnavalitsuse struktuuri muutmisega muudeti Narva Linnavolikogu 20.06.2013 otsuses nr 65 „Projekti „Narva Noortekeskuse avatud noortekeskuse „EXIT“ ruumide renoveerimine ja seadmetega varustamine“ omafinantseerimise kinnitamine ja teostaja määramine“ teostajat. Nüüd on antud projekt Narva Linnavalitsuse Arhitektuuri- ja Linnaplaneerimise Ameti pädevuses. Projekti omafinantseering jääb muutmata, kuid lükati edasi omafinantseerimise tähtaega seoses projekti elluviimise tähtaja edasilükkamisega 2013.-2015. aasta peale. 25.08.2014 viis Arhitektuuri- ja Linnaplaneerimise Amet läbi riigihanke ning hanke tulemuste alusel ületab odavaima pakkumuse ehitustööde maksumus projekti eelarvet 199 069 euro võrra. Seega Narva Linnavolikogu 23.10.2014 otsusega nr 126 „Narva Linnavolikogu 20.06.2013 otsuse nr 65 „Projekti „Narva Noortekeskuse avatud noortekeskuse „EXIT“ ruumide renoveerimine ja seadmetega varustamine“ omafinantseerimise kinnitamine ja teostaja määramine“ muutmine“ muudeti Narva linna omafinantseerimine ning uus omafinantseerimine aastateks 2014-2015 moodustas 230 534 eurot. Projekti üldsumma oli 564 643 eurot. Arhitektuuri- ja Linnaplaneerimise Amet taotles SA-lt Innove ettemaksu, kuid see taotlus jäeti rahuldamata. Seoses sellega on vaja võtta sildfinantseerimist 225 109 eurot ulatuses laenu arvelt. 
Samuti projekti realiseerimisega on täpsustanud projekti elluviimisega seotud kulud. Seega tuleb muuta Narva Linnavolikogu 28.04.2011 otsuses nr 62 „Projekti „Narva Noortekeskuse avatud noortekeskuse „EXIT“ ruumide renoveerimine ja seadmetega varustamine“ omafinantseerimise kinnitamine ja teostaja määramine“ toodud summasid aastate lõikes ning võtta laenu sildfinantseerimise katmiseks. Projekti üldsumma ei muutu.
2. Õiguslikud alused
2.1 Kohaliku omavalitsuse korralduse seaduse (edaspidi KOKS) § 22 lõike 1 punktile 8 ning Narva Linnavolikogu 29. juuni 2000. a määrusega nr 36/16 kinnitatud „Narva linna põhimääruse“ p 4.4.14 kohaselt volikogu ainupädevusse kuulub laenude võtmine.
2.2 Vastavalt KOKS § 4 punktile 2 linnavalitsus on omavalitsuse täiteorgan ja KOKS § 30 lg 1 p 2 lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele. Seega võib volikogu volitada linnavalitsuse või selle asutuse esindama kohaliku omavalitsuse suhetes riigiorganitega kui see on seotud volikogu otsuse täitmisega ja esindamine on seotud valitsuse tegevuse eesmärkidega.
2.3 Kohaliku omavalitsuse üksuse finantsjuhtimise seadsuega (edaspidi KOFS) § 28 lõike 3 valla- ja linnavalitsus, kohaliku omavalitsuse üksuse ametiasutus ning ametiasutuse hallatav asutus võivad sõlmida lepingu, millega kaasneb väljaminek tulevastel eelarveaastatel, juhul kui sellega on arvestatud eelarvestrateegias. Kui väljaminekuga ei ole eelarvestrateegias arvestatud, võib lepingu sõlmida ainult volikogu loal.

2.4 KOFS § 38 lõike 1 punkti 1 kohaselt võib kohaliku omavalitsuse üksus võtta laenu, emiteerida võlakirju, võtta kapitalirendi- ja faktooringukohustusi ning kohustusi teenuste kontsessioonikokkulepete alusel investeeringuteks.
2.5 Vabariigi Valitsuse 18.04.2013. a korraldusega nr 173 kinnitatud uues sõnastuses Vabariigi Valitsuse 19.06.2008. a korralduse nr 282 „Elukeskkonna arendamise rakenduskava“ prioriteetse suuna „Hariduse infrastruktuuri arendamine“ meetme „Avatud noortekeskuse, teavitamis- ja nõustamiskeskuste ning huvikoolide kaasajastamine“ investeeringute kava 2007-2015 kinnitamine“ lisa „Elukeskkonna arendamise rakenduskava“ prioriteetse suuna „Hariduse infrastruktuuri arendamine“ meetme „Avatud noortekeskuste, teavitamis- ja nõustamiskeskuste ning huvikoolide kaasajastamine“ investeeringute kava 2007-2015“.
2.6 Haldusmenetluse seaduse § 68 lõike 2 kohaselt otsustab haldusakti kehtetuks tunnistamise haldusorgan, kelle pädevuses oleks haldusakti andmine kehtetuks tunnistamise ajal.
3. Otsus
      Muuta Narva Linnavolikogu 28.04.2011 otsuse nr 62 „Projekti „Narva Noortekeskuse avatud noortekeskuse „EXIT“ ruumide renoveerimine ja seadmetega varustamine“ omafinantseerimise kinnitamine ja teostaja määramine“ punkti 3 ja sõnastada uues redaktsioonis:
„3. Otsus
3.1 Kinnitada projekti „Narva Noortekeskuse avatud noortekeskuse „EXIT“ ruumide 

      renoveerimine ja seadmetega varustamine“ omafinantseerimine aastatel 2014-2015 kokku 

      230 534 eurot:
      2014. aastal – 4 585 eurot
      2015. aastal – 225 949 eurot
3.2 Narva Linnavalitsusel võtta laenu aastal 2015 omafinantseerimise katmiseks summas
      225 949 eurot.
3.3 Mitte-kapitaliseeritavate kulude summa katmine näha ette linna eelarvest
      2015. aastal – 4 400 eurot.
3.4 Narva Linnavalitsusel võtta laenu aastal 2015 sildfinantseerimise katmiseks summas   

       225 109 eurot.
3.5 Narva Linnavalitsusel vormistada Narva Noortekeskusele kinnituskiri ruumide aadressil  

      Vestervalli tn 9 kasutamise kohta noortekeskusena 15 aasta jooksul pärast projekti lõpu.“
4. Rakendussätted
4.1 Otsus jõustub teatavakstegemisest.

4.2 Käesolevat otsust on võimalik vaidlustada Tartu Halduskohtu Jõhvi Kohtumajas 30 päeva jooksul jõustumisest.

